Vrydagoggend: 9 Maart 2018 - Weather Forecasting for South Africa
Vrydagoggend: 9 Maart 2018
Ja, ek het toe 'n nog 'n paar druppels gekry gisteraand, saam met gisteroggend se druppels slegs 0.8mm. Die Maart kom die reën uit tot by Vereeniging/deels Johannesburg maar die stelsels val plat voordat dit PTA bereik. Agter die bolugtrog het dit, nadat dit begin oop-trek het, sommer lekker koud gewees vanoggend op plekke, die sentraal Vrysaat het onder 10 C gedraai en dan het Smithfield en Buffelsfontein onder 4 C gedraai, wat beteken daar kon ligte ryp in windlose gebiede voorgekom het vanoggend. Temperature word op 1.25M bokant die grond gemeet, wat beteken dat op grond-hoogte die temperatuur -0.1 C kon wees en dit is hoekom dit kan ryp met 'n gemete temperatuur van 4 C. Koue lug is swaarder as warm lug en gaan lê in leegtes en valleie in die vroeë oggend. Dit is nie buite die norm koud nie, histories begin ryp om en by 15-16 Maart voorkom in die
Bloemfontein gebied.. Jare terug is die temperatuur by die lughawe geneem, waar dit kouer is as in die stad self. Dit het verander, daar is nou 'n hele paar outomatiese weerstasies in Bloemfontein wat warmer temperature wys, dit is nie nog nie klimaatsverandering nie, die punt van meting het net verander. Mens moet appels met appels vergelyk… Daar is ook nou 'n onafhanklike stasie naby aan Sutherland, maar nie in Sutherland self nie, die temperatuur daar was 5 C vanoggend, maar Sutherland self kon kouer wees… Ongeag, die dele wat ek nou spesifiek genoem het, was dit sommer aan die koel tot koue kant oor die grootste deel van die land. Dit is duidelik dat ons nou vinnig oppad is na herfs…..
Daar is 'n bolugtrog wat wes van die Kaap besig is om te ontwikkel, maar beweeg eers Saterdag tot amper oor die Kaap. Dit is nie 'n groot kans vir reën nie , maar daar kan 'n paar druppels voorkom en as die druppels genoeg val vir lank kan dit dalk enkele mm oplewer, onthou net donderweer reën is altyd kolle en strepe..